**FIȘA MĂSURII**

**Denumirea măsurii** - Dezvoltarea localităților aparținând teritoriului GAL Banat-Vest și serviciilor destinate populației

**CODUL Măsurii - M6.5/6B**

**Tipul măsurii:**  **INVESTIȚII**

 **SERVICII**

 **SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**1.1. Justificarea și corelarea alegerii măsurii cu analiza SWOT.**

Dezvoltarea socio-economică a teritoriului Banat-Vest este indispensabil legată de existenţa unei infrastructuri adecvate, existența și accesibilitatea serviciilor de bază, inclusiv a celor de agrement, sociale, socio-medicale și culturale. Îmbunătăţirea şi dezvoltarea infrastructurii de agrement, sociale, socio-medicale și culturale reprezintă cerinţe esenţiale pentru creşterea calităţii vieţii, care pot contribui la incluziunea socială precum și la inversarea tendințelor de declin economic, social și de depopulare a zonei.

**Din analiza diagnostic și analiza SWOT derivă următoarele:**

* drumurile locale (carosabil, acostament, trotuar) sunt nemodernizate în proporție de 70%;
* serviciile de gospodărire comunală sunt slab reprezentate: toaletarea copacilor, tunsul ierbii, curățarea părții carosabile, măturatul, plantarea de plante ornamentale, mobilierul urban, întreținerea rigolelor, a șanțurilor și a canalelor, etc;
* cu excepția Jimboliei, nicio altă localitate nu beneficiază de supraveghere video;
* cu excepția Jimboliei nu există piețe agroalimentare amenajate adecvat în nicio altă localitate;
* obiectivele de patrimoniu, sunt în cea mai mare măsură supuse fenomenului de degradare;

- iluminatul stradal are nevoie de modernizare în 80% din localitățile microregiunii;

- parcurile sunt slab amenajate în majoritatea localităților;

- există puține locuri de joacă pentru copii;

- rețelele de internet din instituțiile publice ale microregiunii necesită extindere și modernizare;

- serviciile pentru situații de urgență din multe comune necesită dotări;

**Având în vedere cele enumerate mai sus, dezvoltarea localităților reprezintă o cerinţă esenţială pentru creşterea calităţii vieţii şi sporirea atractivităţii din teritoriului nostru.**

Astfel că, măsura va contribui la îmbunătăţirea sau extinderea serviciilor locale de bază destinate populației din teritoriu, inclusiv a celor de agrement și culturale și a infrastructurii aferente; îmbunătățirea infrastructurii la scară mică (inclusiv investiții în domeniul energiei din surse regenerabile și al economisirii energiei) și investiții de uz public în informarea turiștilor în infrastructura turistică la scară mică. Măsur**a** vizează satisfacerea unor nevoi ale comunității locale, dezvoltarea socio-economică a teritoriului, precum și crearea unor noi locuri de muncă.

**1.2. Obiective de dezvoltare rurală** cf. Reg. (UE) 1305/2013, art. 4, litera b) și litera c)

b) asigurarea gestionării durabile a resurselor naturale și combaterea schimbărilor climatice;

c) obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă.

**1.3. Obiective specifice ale măsurii:**

**1.** Îmbunătățirea condițiilor de viață a locuitorilor prin amenajarea spațiilor publice locale (de

ex. parcuri, terenuri de joc, piețe de valorificare a produselor locale, etc.);

**2.** Îmbunătățirea serviciilor publice locale prin dotarea lor cu echipamentele necesare;

**3.** Îmbunătățirea siguranței publice prin înființarea și/sau modernizarea rețelelor de iluminat public și/sau prin instalarea sistemelor de supraveghere video;

**4.** Îmbunătățirea infrastructurii de agrement și celei turistice de uz public;

**1.4. Măsura contribuie la prioritatea P6.** Promovarea incluziunii sociale, a reducerii sărăciei și a dezvoltării economice în zonele rurale, prevăzută la art.5, Reg.(UE) 1305/2013:

**1.5. Măsura corespunde obiectivelor art. 20** Servicii de bază și reînnoirea satelor în zonele rurale alin. (1) lit. b, d, e, f, g, **din Reg.(UE) nr.1305/2013:**

**1.6. Măsura contribuie la Domeniul de Intervenție 6B** Încurajarea dezvoltării locale în zonele rurale*,* **prevăzut la art. 5, Reg. (UE) 1305/2013):**

**1.7. Măsura contribuie la următoarele obiectivele transversale ale** Reg.(UE) 1305/2013:

**Inovare, mediu și climă**

În vederea dezvoltării durabile a comunităţilor din teritoriul GAL Banat-Vest în sensul unei mai bune înţelegeri a asumării angajamentelor de mediu şi a provocărilor privind schimbările climatice, măsura îşi propune finanţarea de acţiuni în domeniul energiei din surse regenerabile și al economisirii energiei.

Potențialii beneficiari sunt încurajați ca în cadrul proiectelor să utilizeze soluții care conduc la eficientizarea consumului de energie. Reducerea consumului de energie prin măsuri de eficientizare a consumului și prin utilizarea cât mai largă a energiei din surse regenerabile prezintă o bună soluție pentru reducerea emisiilor de gaze cu efect de seră. În cadrul procesului de proiectare trebuie luate în considerare materialele care asigură impactul minim asupra mediului.

O infrastructură îmbunătățită permite afacerilor din teritoriu să se dezvolte şi încurajează spiritul antreprenorial şi inovator.

Dat fiind faptul că astfel de soluții care conduc la eficientizarea consumului de energie sunt în fază incipientă la nivel de teritoriu Banat-Vest, acestea conduc și la caracterul inovator al măsurii.

**1.8. Complementaritatea cu alte măsuri din SDL:**

Măsura este complementară cu măsurile M1/1A, M2/2B, M6.1/6A, M6.2/6A, M6.3/6B, M6.4/6B.

**1.9. Sinergia cu alte măsuri din SDL:**

Măsura se află în relație de sinergie cu măsurile M6.1/6A, M6.2/6A, M 6.3/6B, M6.4/6B.

**2.** **Valoarea adăugată a măsurii** rezultă din:

* impactul generat de proiectele finanţate prin această măsură la nivelul teritoriului GAL Banat-Vest care acoperă o parte dintre cele mai importante nevoi identificate în procesul de consultare a actorilor locali şi contribuie la realizarea a 3 obiective de dezvoltare identificate la nivelul GAL, și anume: a) reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașul Jimbolia prin implementarea de măsuri/operațiuni integrate; b) obținerea unei dezvoltări teritoriale echilibrate a economiilor și comunităților, inclusiv crearea și menținerea de locuri de muncă; d) asigurarea gestionării durabile a resurselor naturale și combaterea schimbărilor climatice;
* îmbunătăţirea condiţiilor de viaţă pentru locuitorii din teritoriul GAL;
* îmbunătăţirea infrastructurii de bază crează premizele de dezvoltare a activităţilor economice din teritoriul GAL.

**3. Trimiteri la alte acte legislative:**

**Legislație UE:** Reg.(UE) 1303/2013; Reg.(UE) 1305/2013; Reg.(UE) 807/2014; Reg.(UE) 1407/2013

**Legislație națională:** Legea nr. 215/2001.

**4. Beneficiari direcți/indirecți (grup țintă):**

**Beneficiari direcţi:** comuna/orașul definit conform legislației în vigoare, ONG-uri definite conform legislației în vigoare, unități de cult definite conform legislației în vigoare, persoane juridice care dețin în administrare/proprietate obiective de patrimoniu cultural, istoric, religios de interes local, entități care au sediul social/punctul de lucru în comunitățile în care s-au accesat una dintre măsurile: M1/1A, M2/2B, M6.1/6A, M6.2/6A, M6.3/6B, M6.4/6B.

**Beneficiari indirecţi:**

* populația locală;
* întreprinderile înființate și/sau dezvoltate în teritoriu;
* ONG-uri din teritoriu.

**5. Tipul de sprijin** stabilit în conformitate cu prevederile art. 67 al Reg. (UE) 1303/2013.

* rambursarea costurilor eligibile suportate și plătite efectiv;
* plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013, numai în cazul proiectelor de investiții.

**6. Tipuri de acțiuni eligibile și neeligibile:**

**Acțiuni eligibile:**

* investiții în crearea, îmbunătățirea și extinderea tuturor tipurilor de infrastructură la scară mică, inclusiv investiții în domeniul energiei din surse regenerabile și al economisirii energiei;
* Investiții în dotarea cu utilaje si echipamente pentru serviciile publice (de deszapezire, întretinere spatii verzi etc.);
* investiții în crearea, îmbunătățirea sau extinderea serviciilor locale de bază destinate populației, inclusiv a celor de agrement, culturale**,** și a infrastructurii aferente;
* investiții orientate spre transformarea clădirilor sau a altor instalații aflate în interiorul lor în apropierea așezărilor, în scopul îmbunătățirii calității vieții sau al creșterii performanței de mediu a așezării respective;
* restaurarea, conservarea și dotarea clădirilor/monumentelor din patrimoniul cultural imobil de interes local;
* construcția, extinderea și/sau modernizarea drumurilor de acces la obiectivele de patrimoniu;
* restaurarea, conservarea și /sau dotarea obiectivelor din patrimoniul local și structuri de promovare a tradițiilor locale;
* investiții în elemente de infrastructură cu rolul de creștere a calității vieții (spații verzi, utilizarea de materiale ecologice, eficiență energetică, reciclare) și a calității serviciilor pentru populație, inclusiv spații destinate organizării de piețe și târguri;
* achiziția de echipamente TIC pentru îmbunătățirea serviciilor pentru populație; studii și analize pentru fundamentarea nevoilor de conservare și intervenție asupra patrimoniul local din teritoriul GAL;

**Acțiuni neeligibile**

* Cheltuieli cu achiziţionarea de bunuri și echipamente ”second hand”;
* Cheltuieli efectuate înainte de semnarea contractului de finanțare a proiectului cu excepţia costurilor generale definite la art. 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;
* Cheltuieli cu achiziția mijloacelor de transport pentru uz personal și pentru transport persoane;
* Cheltuieli care fac obiectul dublei finanțări care vizează aceleași costuri eligibile;
* Cheltuieli în conformitate cu art. 69, alin (3) din R (UE) nr. 1303/2013 și anume:

a.dobânzi debitoare;

b.achiziţionarea de terenuri construite și neconstruite;

c.taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare;

**7. Condiții de eligibilitate:**

* solicitantul să se încadreze în categoria beneficiarilor eligibili;
* solicitantul nu trebuie să fie în insolvență sau în incapacitate de plată;
* solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;
* investiția trebuie să fie în corelare cu Strategia de Dezvoltară Locală și/sau Județeană aprobată;
* investiția să se realizeze în teritoriul GAL Banat-Vest;
* investiția se va încadra în cel puțin unul din tipurile de sprijin prevăzute prin măsură;
* investiția va demostra necesitatea și oportunitatea.

**8. Criterii de selecție:**

* proiecte realizate în parteneriat;
* proiecte care utilizează resurse de energie regenerabilă;
* proiecte care generează crearea a cel puțin unui loc de muncă cu normă întreagă;
* solicitanții care nu au primit anterior sprijin comunitar pentru o investiție similară;
* proiecte implementate în comunitățile în care s-a accesat de către o entitate juridică privată sau publică legal constituită una dintre măsurile: M1/1A, M2/2B, M6.1/6A, M6.2/6A, M6.3/6B, M6.4/6B.

Criteriile de selecție vor fi detaliate suplimentar în Ghidul solicitantului și vor respecta prevederile art. 49 al Reg. (UE) nr. 1305/2013 ȋn ceea ce privește tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

**9. Sume (aplicabile) și rata sprijinului**

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele de utilitate publică, negeneratoare de venit și nu va depăși 200.000 euro.

Sprijinul public nerambursabil acordat în cadrul acestei submăsuri va fi 80% din totalul cheltuielilor eligibile pentru proiectele generatoare de venit și nu va depăși 200.000 euro.

Sprijinul pentru proiectele generatoare de venit se va acorda conform R(UE) nr. 1407/2013 privind aplicarea articolelor 107 si 108 din Tratatul privind funcționarea Uniunii Europene ajutoarelor de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 Euro/ beneficiar.

**Justificarea aplicării sprijinului:**

Pentru o mai bună acoperire teritorială din punct de vedere al tipurilor de acţiuni şi al potenţialilor beneficiari, inclusiv a facilitării accesului acestora la fondurile alocate pe măsură, urmărim atingerea unui impact cât mai mare la nivelul tuturor comunităților GAL pentru o dezvoltare echilibrată și durabilă a teritoriului. În stabilirea tipului și intensității sprijinului acordat în cadrul acestei măsuri, s-au avut în vedere următoarele aspecte: dezvoltarea localităților reprezintă o cerinţă esenţială pentru creşterea calităţii vieţii şi sporirea atractivităţii din teritoriului nostru; nevoile și prioritățile de dezvoltare locală specifice teritoriului nostru; din Cap. I analiza diagnostic reiese că teritoriul GAL Banat-Vest are în componență 3 UAT-uri având IDUL mai mic de 55; numărul mare al potențialilor beneficiari din teritoriu; numărul mare de beneficiari deserviți, valorii adăugate a măsurii care contribuie la o dezvoltare economică durabilă, la creșterea atractivității teritoriului GAL;impactul generat de proiectele finanţate prin această măsură la nivelul teritoriului GAL care acoperă o parte dintre cele mai importante nevoi identificate în procesul de consultare a actorilor locali; obținerea unei dezvoltări teritoriale echilibrate a economiilor și comunităților din teritoriul GAL, inclusiv crearea și menținerea de locuri de muncă; îmbunătăţirii condiţiilor de viaţă pentru locuitorii din teritoriul GAL.

**Sprijinul public nerambursabil acordat** în cadrul acestei măsuri **va fi 100% din totalul cheltuielilor eligibile** pentru proiectele aplicate de autoritățile publice locale din teritoriu, ONG-urile locale, unitățile de cult definite conform legislației în vigoare, persoanele juridice care dețin în administrare/proprietate obiective de patrimoniu cultural, istoric, religios de interes local și care sunt **negeneratoare de profit** și **nu va depăși suma maximă de 200.000 euro/proiect.** În cazul proiectelor **generatoare de venit**, **sprijinul public nerambursabil acordat** în cadrul acestei măsuri va fi 80% din totalul cheltuielilor eligibile și **nu va depăși suma maximă de 200.000 euro/proiect.**

**10. Indicatori de monitorizare:**

|  |  |  |
| --- | --- | --- |
| **Domenii de****intervenție** | **Indicator de monitorizare** | **Valoare** |
| 6B | Populație netă care beneficiază de servicii/infrastructure îmbunătățite | 30.500 |
| **Indicatori locali** |  |
| 1. Nr. de proiecte | Minim 4 |